**2- се класс өсөн туған телдән эш программаһы**

**Туған тел: Башланғыс мәктәптең 2-се класы өсөн уҡыу китабы. Яңыртылған 3-сө баҫма. - Өфө: Китап, 2010.**

**Автор – төҙөүселәре: М.С.Дәүләтшина**

**С.В.Атноғолова**

**Аҙнаһына 1 сәғәттән – 34 сәғәт**

**Телмәр үҫтереү – 2**

**Программаның йөкмәткеһе.**

**Белем байрамы (1 сәғәт)**

Гөлфиә Юнысова “Сентябрь”, Абдулхаҡ Игебаев “Вилдең йырлағыһы килә”, Сөләймән Муллабаев “Шатлыҡлы иртә”.

Көҙгө тәбиғәт, сентябрь башын һүрәтләү. Уҡыуҙың тәүге көнө, 1 сентябрь – Белем байрамы тураһында һөйләшеү. Уҡытыусыға, мәктәпкә ихтирам һәм һөйөү тәрбиәләү. Тырышып белем алыу-төп маҡсат икәнен иҫкә төшөрөү.

**Халыҡ ижады менән танышыу**

**Уҡыйбыҙ ҙа, уйнайбыҙ ҙа…(2 сәғәт)**

Бишек йырҙары. Йәнлектәрҙең бишек йырҙары. Бармаҡтар менән уйындар. Мөғжизәле бармаҡтар. Һамаҡтар. Йомро-йомро йомғағым, йомғағымда-йомағым. Мәҡәлдәр-ололар һүҙе, ата-бабалар кәңәше, өгөт -нәсихәте, аҡһаҡалдар васыяты. Фәстереүҙәр. Сабир Шарипов “Хикмәтле хикәйә”. Уйындар. Шаярыуҙар.

Башҡорт халҡының ауыҙ-тел ижады ҡомартҡылары менән таныштырыу. Улар нигеҙендә етеҙ һәм аңлы уҡыу оҫталығын шымартыу. Эстән уҡырға күнегеү. Ауыҙ-тел ижады материалында халыҡтың быуындан быуынға изге аманат итеп күсә килгән әҙәп, әхлаҡи ҡағиҙәләрәҙе өйрәтеү.

**Әкиәттәр донъяһында (7 сәғәт)**

Айһылыу Йәғәфәрова “Беҙ әкиәт тыңлайбыҙ”, “Әйҙә әкиәт һөйләшәйек”, “Ҡарт менән дейеү”, “Төлкө менән әтәс”, “Май ҡайҙа?” , “Төлкө менән айыу”, “Айыухас менән Айыукәс мәктәптә”, “Борсаҡ өҫтөндәге принцесса”, “Тауыш ҡайҙа китә?”, “Күгәрсен күҙҙәре”, “Ҡарт әсә”, “Төлкө менән ҡырмыҫҡа, “Терпе ниңә энәле?”, “Етегән йондоҙ”, “Ай менән Зөһрә”.

Әкиәтте уҡыу, һөйләү, тыңлау нескәлектәре менән танышыу. Әкиәт тураһында төшөнсә. Әкиәт геройҙарының ыңғай һәм кире образдарға айырыу. Әкиәттә ҡулланылған тылсымлы предметтар, серле һандар тураһында һөйләшеү.

**Шиғыр уҡыу, яттан һөйләү. (3 сәғәт)**

Ринат Хәйри “Туп”, “Ҡурсағым”, Гүзәл Ғәлиева “Турғай”, Миңлегөл Хисмәтуллина “Ҡарлуғас”, Роза Ғәббәсова “Гөлсәсәк менән күбәләк”, Абдулхаҡ Игебаев “Тыуған яҡ”, Динә Талхина “Йәй”.Дүрт юллыҡтар. Абдулхаҡ Игебаев “Өйрәнгән ул әҙергә”, Тимер Арслан “Хужаһын тапманы”.

Шиғырҙы тасуири уҡырға өйрәнеү, яттан һөйләү. Уҡыусыларҙы шиғри телмәр үҙенсәлектәре менән таныштырыу. Шиғри әҫәрҙең ҡыҫҡа юлдар менән бирелешен һәм ритм, рифма, баҫым күренештәрен күҙәтеү. Күренекле балалар яҙыусыларының исем-шәрифтәрен белеү.

**Тәбиғәт күренештәре. Тәбиғәт матурлығы. Экологик мәсьәләләр.**

**Беҙ тәбиғәт балалары. Тәбиәғәтте өйрәнәйек, уны һаҡлайыҡ.(5 сәғәт)**

Барый Ноғоманов “Урман китабы”, Фәйрүзә Фәтҡуллина “Ҡарҙағы яҙыуҙыр”, Мостай Кәрим “Ҡунаҡ беснәк”, Сөләймән Муллабаев “Терпе ҡунаҡ саҡырған”, “Абдулхаҡ Игебаев “Урмансы малай”, Салауат Кәрим “Хәстәрлекле сәүкә”, “Ярҙам”, Данута Цветич “Һайыҫҡан менән һөйләшеү”, Ринат Мөхәмәҙиев “Яңы йыл күстәнәсе”, Фәрит Иҫәнғолов “Тыңлауһыҙ сана менән саңғы”. Дүрт юллыҡтар. Фәрит Иҫәнғолов “Уртаҡ ҡояш”, Айһылыу Йәғәфәрова “Сәнскеле күлдәк”, Нәжиә Игеҙйәнова “Бәпембә”, Венер Исхаҡов “Үгәй инә үләне”, “Әрем”, “Кесерткән”, Тамара Ғәниева ”Томбойоҡтар”, Венер Исхаҡов “Айнурҙың дуҫтары”.

Тәбиғәт тураһындағы әҫәрҙәрҙе тәьҫирләнеп уҡыу. Уҡыған буйынса фекер алышыу, уҡығанды тасуирлап һөйләү. Тәбиғәт тураһындағы әҫәрҙәрҙә уҡыусыларҙың тирә-яҡ мөхит, тормош хаҡындағы белемдәрен киңәйтеү. Кешеләрҙең тәбиғәткә булған мөнәсәбәтен күҙәтеү, уға баһа биреү.

**Аралашыу мәҙәниәте. Кешеләр нисек аралаша? (10 сәғәт)**

Таҡмаза. Үсекләүҙәр. Фәрит Иҫәнғолов “Флүрәнең ғәйебе нимәлә?”, Гөлсирә Шафиҡова “Зоосиныф”, Фәйрүзә Фәтҡуллина “Ҡунаҡ табыны”,

Фәрит Иҫәнғолов “Ҡыҙҙар менән уйнарға яраймы?”, Сәлмән Яҡупов “Кем маҡтансыҡ?”, Нурия Фазлыева “Күркә менән әтәс”, Айһылыу Йәғәфәрова “Дуҫлыҡ менән шаярмайҙар”, “Йылан менән балыҡ”, Фәрит Иҫәнғолов “ Ҡәләм кемгә булырға тейеш?”, ГөлнурЯҡупова “Рәхмәт яуғанда”, Сөләймән Муллабаев “Сәләмең ҡайҙа?”, Айһылыу Йәғәфәрова “Дөйә менән ҡошсоҡ” Ғәлим Дәүләди “Шапшаҡ Кинйәбай”, Фәрит Иҫәнғолов “Батырҙар”, Жәлил Кейекбаев “Оморҙаҡ бабай”, Фәйрүзә Фәтҡуллина “Мин-Батыр”, “Салауат батыр”, Салауат Юлаев “Туй барғанда, түш киреп”, Муса Ғәли “Салауат Батыр”, Фәрит Иҫәнғолов “Уҡытыусы ни өсөн шелтәләмәне?”, Сәрүәр Сурина “Буяуҙар”, Айһылыу Йәғәфәрова “Бәләкәстәр, Фәйрүзә Фәтҡуллина “Айыубикә таң ҡаршылай”, Гөлфиә Юнысова “Сыйырсыҡ йыры”, Сергей Михалков “Һөҙөшкөм килә”, Гөлфиә Юнысова “Рәссам”, Әлфиә Әсәҙуллина “Бүреләр”.

Китап уҡыу эшмәкәрлегенә өйрәтеү өсөн шарттар, мөмкинселектәр тыуҙырыу.Уҡылған әҫәрҙә балалар, өлкәндәр араһында булған хәл-ваҡиға, улар эшләгән эштәр, геройҙарҙың холоҡ-фиғеле, ҡылыҡтары тураһында уйландырыу, фекер алышыу һәм баһа биреү. Әҫәрҙәрҙәге балалар араһындағы мөнәсәбәткә күҙәтеү яһау.Ыңғай геройҙар өлгөһөндә мәҙәни аралашыу ҡағиҙәләрен үҙләштереү һәм ғәҙәти етешһеҙлектәр, насар күренештәргә ҡарата ҡарашыңды белдереү, баһа биреү, уларҙы булдырмау йәки бөтөрөү өсөн ниндәй саралар күреү тураһында уйланыу.

**Беҙ хәҙмәтте, тыуған ерҙе һөйәбеҙ… (6 сәғәт)**

Гүзәл Ситдиҡова “Сер”, Гөлнур Яҡупова “Ярғанат”, Нурия Мырҙаҡаева “Иң матур бөжәк”, Йыһат Солтанов “Өфө- беҙҙең баш ҡалабыҙ”, Рәғиҙә Янбулатова “Өфө – баш ҡалам”, Мөкәрәмә Садиҡова “ Тыуған яҡтарым һәйбәт!”, Мостай Кәрим “Бөркөтлө ауылы”, Әлфинур Вахитова “Алмағастар ултыртабыҙ”, Фәрит Иҫәнғолов “Ҡайһылай көрәшергә?”, Сәрүәр Сурина “Ҡыштырсыҡ”, Нияз Сәлимов “Кемдәр маладис була?” Әхтәм Ихсан “Әсә рәхмәте”, Рәшит Сабитов “Булышам”, Кәрим Булат “Икмәк”, Фәрит Иҫәнғолов “Һин ни эшләр инең?” Рәмзәнә Абуталипова “Уңған уң ҡул”, Василий Сухомлинский “Поезда”, Айһылыу Ғарифуллина “Көтөлмәгән осрашыу”.

**Уҡыу техникаһы**

Тексты дөрөҫ, аңлы, тасуири итеп, тулы һүҙҙәр менән ҡысҡырып минутына 35-55 һүҙ уҡыу. Эстән уҡығанда минутына 45-65 һүҙ уҡыу.

**Уҡыу йылы аҙағына 2-се класс уҡыусыһының әҙерлек кимәленә талаптар**

Уҡыусы:

-тексты тулы һүҙҙәр менән аңлап, ҡысҡырып уҡый белергә;

-тексты эстән аңлап уҡый белергә;

-текстан тейешле өҙөктө таба белергә;

- тексты мәғәнәле өлөштәрәгә бүлә һәм исемләй белергә;

- әҫәрҙәге төп фекерҙе билдәләй белергә;

- тексты ентекләп һөйләй белергә;

- текстағы күренештәргә, хәл-ваҡиғаларға, геройҙарҙың фиғел-ҡылыҡтарына ҡарашыңды, уй, хис-тойғоларыңды интонация ярҙамында күрһәтеп, тасуири уҡый белергә;

- биш-алты шиғырҙы яттан һөйләй белергә;

Күрһәтелгән әхлаҡи төшөнсәләргә эйә булырға тейеш: тыуған ер именлеге, йәнтөйәк ҡәҙере һәм уны һаҡлау; атай-әсәйгә, яҡын кешеләргә ихтирам һәм һөйөү, улар тураһында ҡайғыртыу; кешелеклек сифаттары.

**Кластан тыш уҡыу (4сәғәт)**

Мостай Кәрим, Зәйнәб Биишева, Фәрит Иҫәнғолов, Кәтибә Кинйәбулатова, Ноғман Мусин, Сафуан Әлибай һ.б., шулай уҡ рус һәм сит ил классиктарының балалар өсөн күренекле әҫәрҙәре.